U-I-31/08
Natisni
Opravilna št.:
U-I-31/08
Datum odločitve:
12. 6. 2008
ECLI:
ECLI:SI:USRS:2008:U.I.31.08
Akt:
Zakon o pravdnem postopku (Uradni list RS, št. 73/07 – ur. p. b.) (ZPP), 4. in 5. odst. 73. čl.
Zakon o upravnem sporu (Uradni list RS, št. 105/06) (ZUS), 3. odst. 38. čl. in 1. odst. 82. čl.
Izrek:
Pobuda za začetek postopka za oceno ustavnosti četrtega in petega odstavka 73. člena Zakona o pravdnem postopku (Uradni list RS, št. 73/07 – ur. p. b.) ter tretjega odstavka 38. člena in prvega odstavka 82. člena Zakona o upravnem sporu (Uradni list RS, št. 105/06) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Vasja Majhen, Ljubljana
Datum vloge:
12. 2. 2008
Vrsta odločitve:
sklep
Vrsta rešitve:
zavrženje
Dokument:
US28161
Dokument v PDF obliki:
U-I-31-08.pdf
81 KB
Prenesite datoteko
U-I-31/08-6
12. 6. 2008
SKLEP
Ustavno sodišče je v postopku za preizkus pobude Vasje Majhna, Ljubljana, na seji 12. junija 2008
sklenilo:
Pobuda za začetek postopka za oceno ustavnosti četrtega in petega odstavka 73. člena Zakona o pravdnem postopku (Uradni list RS, št. 73/07 – ur. p. b.) ter tretjega odstavka 38. člena in prvega odstavka 82. člena Zakona o upravnem sporu (Uradni list RS, št. 105/06) se zavrže.
Obrazložitev
1. Pobudnik je v ustavni pritožbi, ki jo je vložil zoper sklep Upravnega sodišča št. Su 220100/2007 z dne 27. 12. 2007, predlagal tudi oceno ustavnosti četrtega in petega odstavka 73. člena Zakona o pravdnem postopku (v nadaljevanju ZPP) ter tretjega odstavka 38. člena in prvega odstavka 82. člena Zakona o upravnem sporu (v nadaljevanju ZUS-1). Izpodbijanim določbam četrtega in petega odstavka 73. člena ZPP očita, da naj bi mu onemogočali, da se kot stranka, ki je podala predlog za izločitev sodnice, pred odločitvijo o predlogu za izločitev seznani s pridobljeno izjavo sodnice. Zatrjevano neskladje tretjega odstavka 38. člena ZUS-1 utemeljuje z navedbo, da je stranka v sporu z državo v neenakopravnem položaju, ker naj ne bi bila seznanjena z vsemi vlogami, ki jih v obravnavani zadevi prejme sodišče, ki o zadevi odloča. Neskladje prvega odstavka 82. člena ZUS-1 z Ustavo pa pritožnik utemeljuje z navedbo, da naj bi izpodbijana določba dajala Upravnemu sodišču podlago za "pošiljanje ljudi na pravdo".
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu pa mora privesti do izboljšanja njegovega pravnega položaja.
3. Pobudnik je pravni interes za oceno ustavnosti izpodbijane ureditve sicer utemeljil na vloženi ustavni pritožbi, katere pa Ustavno sodišče s sklepom št. Up-461/08 z dne 18. 4. 2008 ni sprejelo v obravnavo. Glede na navedeno pobudnik tudi z morebitno ugoditvijo pobudi ne more doseči izboljšanja svojega pravnega položaja. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnici in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, Jasna Pogačar in Jan Zobec. Sodnik dr. Ciril Ribičič je bil pri odločanju o tej zadevi izločen. Sklep je sprejelo soglasno.
Jože Tratnik
Predsednik